钦定古今图书集成/明伦汇编/氏族典/第421卷 > 《廖用贤尚友录》 > 尹勋
## 钦定古今图书集成/明伦汇编/氏族典/第421卷 > 《廖用贤尚友录》 > 尹勋

按《后汉书尹勋传》，“勋字伯元，河南巩人。伯父睦司徒。
兄颂太尉。宗族多居贵位者，而勋独持清操。州郡连
辟，察孝廉，三迁邯郸令，政有异迹。后举高第，五迁尚
书令。桓帝诛梁冀，勋参建大谋，封都乡侯，迁汝南太
守。上书解释范滂等党议禁锢，征拜将作大匠，转大
司农。坐实武等事，下狱自杀。”